recursal/SuperWikiNEXT-32B huggingface dataset:
**Rodji** on Indus-kulttuuriin kuuluva arkeologinen löytöpaikka Intiassa.
Se sijaitsee Gujaratissa. Tarkemmin Saurashtran niemimaalla, Bhadar-joen pohjoisrannalla.
Paikka oli asuttu jatkuvasti 2500-1700 eaa. Rodjin talot tehtiin kivialustalle savesta. Monia Indus-kulttuurille tyypillisiä piirteitä: poltetut tiilet, viemärit jne ei ole löydetty täältä. Rodji B/b-kausien välinen ero suuri, A-B kausien välinen eri liukuvampi
Rodjia rakennettiin voimaperäisesti C-kaudella noin 1900-1700 eaa. Tällöin rakennettiin ulkomuuri ja kumpua uudestaan.

Ajoitukset
----------

* Rojdi C 1900-1700 eaa. (2000-1700?) Myöhäisharappalainen? Kiillotettu punainen keramiikka, vain tästä kerrostumasta. Vastaa Rangpur C, Surkotada 1 C?
* Rojdi B 2200-1900 eaa. Kypsä harappalainen?
* Rojdi A 2500-2200 eaa. Harappalainen Vastaa osin Rangpur IIA, Rangpur IIB

Lähteet
-------

1. ↑  Harappan Civilization And Rojdi Gregory L. Possehl, Mukundrai H. Raval, Y. M. Chitalwala Brill Archive, 1989 ISBN 8120404041 ISBN 9788120404045 s. 56

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Rojdi
Erik Klami
**Erik** eli **Erkki Klami** (8. lokakuuta 1820 Virolahti – 21. marraskuuta 1868 Kronstadt) oli suomalainen laivuri ja valtiopäivämies.

Erkki Klamin vanhemmat olivat Jaakko Matinpoika Klami ja Liisa Erkintytär ja puoliso vuodesta 1850 Liisa Eliaksentytär. Laivurina Klami kävi muun muassa Ruotsissa, Englannissa, Italiassa ja Egyptissä. Talvisin Klami piti merikoulua. Hän oli talonpoikaissäädyssä Kymin tuomiokunnan edustaja valtiopäivillä 1863–1864. Valtiopäivät kannatti Klamin anomusta, että suomen kielestä tulee virkakieli vuoden 1863 asetuksen määräajan kuluessa. Hän vaati myös kansakoulujen ja opettajaopistojen kehittämistä, kirkollisten rangaistusten poistamista ja naisen oikeuksien tunnustamista. Kun edustajia valittiin seuraaville valtiopäiville, Klami oli merillä ja saapui maihin Kronstadtiin vasta syksyllä 1868. Hän menehtyi siellä marraskuussa ja hänet on haudattu sinne. Klamintie Helsingissä, vuodesta 1954, on nimetty paitsi Erkki Klamin, myös samaan sukuun kuuluneiden merenkulkija ja valtiopäivämies Juho Klamin (1833–1898) ja kansantieteellisiä kuvauksia laatineen Erkki Klamin pojan Abel Klamin (1852–1927) kunniaksi.

Lähteet
-------

1. 1 2  Biografinen Nimikirja: Elämäkertoja Suomen entisiltä ja nykyajoilta ss. 370–371. Viitattu 6.12.2019.
2. ↑  Otavan Iso tietosanakirja, osa 4, s. 1131.
3. ↑  Erkki Klami oli etevä merenkulkija ja talonpoikaissäädyn johtomies. HS, 16.12.2007. Viitattu 13.1.2021.
4. ↑  Viljo Hytönen: *Talonpoikaissäädyn historia. II Osa: Säädyn jäsenet, sihteerit ja tulkit*, s. 126–131. Helsinki: Otava, 1926.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
**Erik Kynard Jr.** (s. 3. helmikuuta 1991 Toledo, Ohio) on yhdysvaltalainen korkeushyppääjä. Hän on opiskellut Kansas State Universityssa ja edustaa Kansas City Wildcats -seuraa. Hänen valmentajansa on Cliff Rovelto.

Kynard karsiutui loppukilpailusta Bydgoszczin alle 20-vuotiaiden MM-kilpailuissa 2008. Hän sai hopeaa saman ikäluokan Pan-Amerikan mestaruuskilpailuissa Port-of-Spainissa 2009 tuloksella 210 cm. Hän karsiutui loppukilpailusta Daegun MM-kilpailuissa 2011. Lontoon olympialaisissa 2012 hän sijoittui alun perin hopealle tuloksella 233, mutta nousi jälkikäteen vuonna 2021 olympiavoittajaksi kun Ivan Uhov hylättiin dopingin takia. Kynard sijoittui viidenneksi Moskovan MM-kilpailuissa 2013. Sopotin MM-hallikilpailuissa 2014 hän sijoittui alun perin neljänneksi, mutta nousi Uhovin hylkäyksen jälkeen pronssisijalle. Pekingin MM-kilpailuissa 2015 hän oli kahdeksas. Hän sai pronssia Portlandin sisäratojen MM-kilpailuissa 2016 tuloksella 233. Rio de Janeiron olympialaisissa 2016 hän oli kuudes. Lontoon MM-kilpailuissa 2017 hän karsiutui loppukilpailusta. Birminghamin sisäratojen MM-kilpailuissa 2018 hän sijoittui neljänneksi.

Kynard voitti NCAA:n mestaruuden 2011 ja 2012 Des Moinesissa silloisella ennätyksellään 234. Hän on voittanut Yhdysvaltojen-mestaruuden ulkoradoilla 2013–2016, sijoittunut toiseksi 2012 (olympiakarsinnat) ja 2018 sekä kolmanneksi 2011 ja 2017. Sisäradoilla hän on voittanut maansa mestaruuden 2014–2018 ja 2020.

Kynardin ennätys ulkoradoilla on 237 cm ja sisäradoilla 234 cm.

Lähteet
-------

1. 1 2  Erik Kynard *Olympedia*.  (englanniksi)
2. 1 2  Erik Kynard *usatf.org*. Viitattu 17.7.2020. (englanniksi)
3. ↑  Rosen, Karen: High Jumper Erik Kynard Awarded Gold, Wrestler Tervel Dlagnev To Get Bronze From London 2012 Olympics *teamusa.org*.  22.11.2021.
4. ↑  Five London 2012 events to have medals, diplomas reallocated *International Olympic Committee*.  12.11.2021. Viitattu 10.12.2021. (englanniksi)
5. 1 2 3 4  Erik Kynard Tilastopaja (vaatii kirjautumisen, maksullinen palvelu).  (englanniksi)
6. 1 2  Erik Kynard Kansainvälinen yleisurheiluliitto.  (englanniksi)

Aiheesta muualla
----------------

* Kuvia tai muita tiedostoja aiheesta **Erik Kynard** Wikimedia Commonsissa

* Erik Kynard Kansainvälinen yleisurheiluliitto.  (englanniksi)
* Erik Kynardin Twitter-tili

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Sergei Kužugetovitš Šoigu** (ven. Сергей Кужугетович Шойгу, s. 21. toukokuuta 1955 Tšadanaa, Tuvan autonominen alue) on venäläinen poliitikko. Hän on ollut vuodesta 1991 Venäjän kansalaissuojelun, hätätila-asioiden ja luonnononnettomuuksien selvityskomitean johdossa, vuodesta 1994 hätätilaministeri, sittemmin Moskovan alueen kuvernööri ja vuodesta 2012 puolustusministeri. Šoigu on sotilasarvoltaan armeijakenraali sekä Venäjän federaation sankari.

Šoigu on etnisesti tuvaani. Hän opiskeli Krasnojarskin polyteknillisessä instituutissa rakennusinsinööriksi vuosina 1972–1977. Hän työskenteli rakennusprojekteissa ja oli myös vuodesta 1988 Abakanin NKP:n keskuskomitean toinen sihteeri ja piirintarkastaja. Vuonna 1990 hän muutti Siperiasta Moskovaan ja pääsi 1991 pelastusjoukkojen johtoon, josta tuli 1991 valtionkomitea ja 1994 ministerinvirka, jota hän on hoitanut siitä lähtien yhtäjaksoisesti. *lähde?*

Šoigu saavutti näkyvyyttä hoitaessaan erilaisia pelastustoimia, kuten tulvien, maanjäristyksien ja terrori-iskujen selvittämistä. Hän on kerännyt mainetta myös ulkomailla hätätilaministeriön hoitaessa apua Kiinan maanjäristysalueille ja hurrikaanituhojen koettelemaan Kuubaan. Hänelle myönnettiin 1999 Venäjän federaation sankarin kunniamerkki.*lähde?*

Šoigusta tuli 1999 yksi Putinin hallitusta kannattavan Yhtenäisyys-puolueen johtajista. Hän oli puolueen listan kärjessä Aleksandr Karelinin kanssa. Puolue sai toiseksi eniten ääniä duuman vaaleissa kommunistisen puolueen jälkeen. Šoigu piti paikkansa ministerinä, eikä liittynyt duumaan, jossa Boris Gryzlov valittiin parlamenttiryhmän johtajaksi. Yhtenäisyys yhdistyi Isänmaa – Koko Venäjä -puolueen kanssa Yhtenäiseksi Venäjäksi 2001. *lähde?*

Lähteet
-------

1. 1 2 3
2. ↑  YLE uutiset 6.11.2012

CommonsCommons
Wikimedia Commonsissa on kuvia tai muita tiedostoja aiheesta **Sergei Šoigu**.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Star Wars** on Atarin kolikkopeli vuodelta 1983, ja on yksi varhaisten kolikkopelien suurimpia klassikoita. Se käytti täyttämätöntä vektorigrafiikkaa sekä suoraan elokuvasta digitoituja puhe-ääniä.

Pelaaja ohjaa Luke Skywalkerin X-wingiä ohjaajan näkökulmasta. 

Ensimmäinen vaihe on Kuolemantähden ympärillä liikkuvien TIE-hävittäjien ammuskelu. Toinen vaihe on Kuolemantähden pinnalla lentely. Tällöin pujotellaan tornien välissä. Kolmas vaihe on Kuolemantähden käytävässä lentäminen esteiden välistä puikkelehtien, jonka päätteeksi pitää ampua kuiluun ammus, joka tuhoaa koko Kuolemantähden. Tämän jälkeen peli alkaa alusta ja siirrytään vaikeampaan vaikeustasoon.

Pelistä on julkaistu käännöksiä useille kotitietokoneille sekä Atarin pelikonsoleille. Muun muassa Domark julkaisi useita käännöksiä tietokoneille.

Aiheesta muualla
----------------

* *Star Wars* Killer List of Videogamesissä (englanniksi)
* *Star Wars* MobyGamesissa (englanniksi)
* *Star Wars* Arcade History -sivustolla (englanniksi)
Vietnamilainen uuden vuoden persikanoksakimppu.
**Tết**, oikeammin **Tết Nguyên Đán**, on vietnamilainen uudenvuoden juhla. Se perustuu Kiinalainen kalenteriin Sen takia se osuu 21. tammikuuta – 21. helmikuuta väliselle ajalle ja on yleensä samaan aikaan kiinalaisen uudenvuoden kanssa. 

Tết-juhla jakautuu kolmeen osaan, jotka ovat *Tất Niên* (juhlan valmistautumisen aika), *Giao Thừa* (uudenvuodenaatto) sekä itse juhlapäivä *Tân Niên*.*lähde?*

Tết-päivänä vietnamilaiset kunnioittavat esi-isiään ja juhlivat vuoden alkua perheensä kanssa. Agraariyhteiskunnassa oli harvinainen tilaisuus viettää useita vapaapäiviä sadonkorjuun ja uuden sadon kylvämisen välillä.

Tết on tärkeä päivä vietnamilaisten uskonnossa ja uskomuksissa, ja sitä varten siivotaan ja kunnostetaan kotia, hankitaan uudet vaatteet ja maksetaan vanhat velat pois mahdollisuuksien mukaan.

Lähteet
-------

1. 1 2 3  Tết Vietnam Online. Viitattu 10.11.2014.
2. ↑  Tet Nguyen Dan:The Vietnamese New Year *web.archive.org*.  27.5.2013.  Arkistoitu 27.5.2013. Viitattu 23.1.2023.

Aiheesta muualla
----------------

* Kuvia tai muita tiedostoja aiheesta **Tết** Wikimedia Commonsissa
**Uroš Murn** (s. 9. helmikuuta 1975 Novo mesto) on slovenialainen maantiepyöräilijä, joka kilpaili ammattilaisena 1997–2010. Hän edusti slovenialaista KRKA - Telekom Slovenije -joukkuetta 1997–2000, italialaisia Mobilvetta Design - Formaggi Trentiniä 2001–2002 ja Formaggi Pinzolo Fiavè - Ciarrocchi Immobiliarea 2003, sveitsiläistä Phonak Hearing Systems -tallia 2004–2006, yhdysvaltalaista Discovery Channel Pro Cycling Teamia 2007 ja slovenialaista Adria Mobilia 2008–2010.

Saavutuksia
-----------

Lähteet: Cycling Archives, Pro Cycling Stats

1993
MM-kilpailut, junioreiden maantieajossa seitsemäs
1998
Course de la Solidarité Olympique, etapin 3 voitto
1999
GP Krka, voitto
GP Kranj, etapin 1 voitto
2000
Kroatian ympäriajo, etappien 1 ja 6a voitto
Slovenian ympäriajo, etapin 3 voitto
Olympialaiset, maantieajossa 32:s
2001
Italian ympäriajo, etapilla 11 kolmas
2002
GP Krka, voitto
2003
Stausee Rundfahrt, voitto
US Pro Championships, toinen
2004
GP Krka, voitto
Maantieajon Slovenian-mestaruus
Olympialaiset, maantieajossa 50:s
Pariisi–Tours, kahdeksas
2005
Setmana Catalana, etapin 1 voitto
2006
Espanjan ympäriajo, etapilla 8 kolmas
MM-kilpailut, maantieajossa seitsemäs

Lähteet
-------

1. 1 2 3  Uroš Murn *sports-reference.com*.  Arkistoitu 31.1.2012. Viitattu 2.3.2016. (englanniksi)
2. 1 2  Uros Murn *cyclingarchives.com*. Viitattu 2.3.2016. (englanniksi)
3. ↑  Uros Murn *procyclingstats.com*. Viitattu 2.3.2016. (englanniksi)
**Urkusonaatti** on pääasiasiassa saksalaisille ja ranskalaisille uruille sävelletty vapaamuotoinen konserttikappale. Eräät ranskalaiset säveltäjät nimesivät vastaavanlaiset teoksensa urkusinfonioiksi.

Saksalainen koulukunta
----------------------

### Bach

Johann Sebastian Bach kirjoitti uruille triosonaatteja, jotka kuuluvat enemmänkin kamarimusiikin kategoriaan.

### Mendelssohn

Felix Mendelssohnin kuusi sonaattia uruille ovat muodoltaan epäyhtenäisiä enemmänkin muistiinkirjoitettuja improvisaatioita.

* Sonaatti 1 f-molli op.65 no.1
	+ Allegro moderato e serioso - Adagio - Andante - Allegro assai vivace

* Sonaatti 2 g-molli op.65 no.2
	+ Grave - Adagio - Allegro maestoso e vivace - FUGA Allegro moderato

* Sonaatti 3 A duuri op.65 no.3
	+ Con moto maestoso - Andante tranquillo

* Sonaatti 4 B-duuri op.65 no.4
	+ Allegro con brio - Andante religioso - Allegretto - Allegro maestoso e vivace

* Sonaatti 5 D-duuri op.65 no.5
	+ Andante - Andante con moto - Allegro maestoso

* Sonaatti 6 d-molli op.65 no.6
	+ CHORAL Pater - Andante sostenuto - Allegro molto - FUGA Sostenuto e legato - FINALE Andante

### Liszt ja Reubke

Franz Lisztin fantasia ja fuuga Giacomo Meyerbeerin oopperaan *Le Prophète* sisältyvästä koraalista *Ad nos, ad salutarem undan* laajentaa muotoa preludin ja fuugan välisellä adagiolla. Samaan kategoriaan kuuluu Lisztin oppilaan Julius Reubken *Der 94ste Psalm – Sonate für die Orgel*.

### Reger ja Rheinberger

Max Reger kirjoitti *Fantasia ja Fuuga*-muotoisia teoksia koraaliteemoista

* Wachet auf, ruf uns die Stimme
* Wie schön leuchtet der Morgenstern
* Ein feste Burg is unser Gott

Josef Rheinberger kirjoitti kaksikymmentä urkusonaattia

Ranskalainen koulukunta
-----------------------

### Guilmant

Alexandre Guilmant kirjoitti kahdeksan sonaattia uruille. Ensimmäisen sonaatin tekstuurin hän kirjoitti myös orkesterille ja nimesi sen sinfoniaksi. Vastaavasti orkesterille kirjoittamansa kahdeksannen urkusonaatin hän nimesi sinfoniaksi järjestysnumerolla toinen. Seitsemännen sonaatin vaihtoehtoinen nimi on sarja.

### Widor ja Vierne

Widor ja Vierne käyttivät teostensa lajinimeä urkusinfonia.
Silta rakennusvaiheessa vuonna 2022.
Video sillalta vuonna 2022.
**1915 Çanakkalen silta** (turk. *1915 Çanakkale Köprüsü*) on riippusilta Çanakkalen maakunnassa Luoteis-Turkissa. Silta ylittää Dardanellien salmen noin 10 km etelään Marmaranmerestä. Presidentti Recep Tayyip Erdoğan avasi sillan virallisesti 18. maaliskuuta 2022 noin viiden vuoden rakentamisen jälkeen. Virallisessa turkkilaisessa nimessä vuosi "1915" kunnioittaa tärkeää ottomaanien merivoimien voittoa brittejä ja ranskalaisia vastaan ensimmäisen maailmansodan aikana.

Silta on maailman pisin riippusilta (4 608 metriä), jonka pääjänneväli on 2 023 metriä, mikä ylittää Japanin Akashi-kaikyōn sillan 32 metrillä.

Lähteet
-------

1. ↑  Turkey opens record-breaking bridge between Europe and Asia
2. ↑  BBC: Turkey opens record breaking 1915 Canakkale Bridge

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: 1915 Çanakkale Bridge
**Ambient 1: Music for Airports** on vuonna 1978 julkaistu englantilaisen muusikon Brian Enon kuudes studioalbumi. Albumi koostuu neljästä kappaleesta, jotka on muodostettu asettamalla eripituisia nauhasilmukoita päällekkäin. Albumin kappaleet koostuvat toistuvista pianon sekä syntetisaattorien luomista rauhallisista äänimaisemista. Albumi antoi nimen musiikin tyylilajille ambientille, ja sitä pidetään yhtenä tämän tyylilajin ensimmäisistä teoksista.

Albumi valittiin vuonna 2005 hakuteokseen *1001 albumia jotka jokaisen on kuultava edes kerran eläessään*.

Kappaleet
---------

* Kaikki kappaleet ovat instrumentaalisia ja ne on säveltänyt Brian Eno, ellei toisin mainita.

**A-puoli**

1. 1/1 – 16.30 (säv. Eno, Rhett Davies, Robert Wyatt)
2. 2/1 – 8.20

**B-puoli**

1. 
2. 1/2 – 11.30
3. 2/2 – 6.00

Lähteet
-------

1. ↑  Ambient 1: Music for Airports rateyourmusic.com. Viitattu 6.5.2022. (englanniksi)
2. ↑  Dimery, Robert (toim.): *1001 Albums You Must Hear Before You Die*. Cassell Illustrated, 2005. ISBN 1-84403-392-9.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ambient 1: Music for Airports
**Leppävenhokas** (*Nola confusalis*) on kevään pieni ja harvinaisehko yöperhoslaji.

Koko ja ulkonäkö
----------------

Leppävenhokas on pieni ja harmaa perhonen. Etusiivet ovat vaaleanharmaat, ja niiden poikki kulkee kaksi voimakkaasti kaartuvaa, tummaa poikkiviirua. Näistä ulompi on siiven keskiosan puolelta voimakkaasti mutkitteleva. Siiven kärkiosa on tummemman harmaa, ja siinä on vaalea aaltoviiru. Etureunassa on kolme selvää, mustansävyistä täplää. Takasiivet ovat tasaisen vaaleanharmaat. Siipiväli on 18–20 mm.

Samannäköinen laji on etenkin tammivenhokas (*Meganola strigula*), mutta myös muutamat sammalkoisalajit.

Levinneisyys ja lentoaika
-------------------------

Leppävenhokas on levinnyt laajalle, ja sitä tavataan Länsi-Euroopasta Keski- ja Etelä-Euroopan poikki Etelä-Skandinaviaan, Baltiaan ja Venäjän poikki Japaniin. Suomessa sitä tavataan etelä- ja keskiosissa suunnilleen Pori–Kuopio-linjalle. Perhonen lentää toukokuun alkupuolelta kesäkuulle.

Elinympäristö ja elintavat
--------------------------

Leppävenhokas on lehtimetsälaji, joka viihtyy erityisesti jalopuumetsissä, mutta myös metsänreunoilla, hakamailla ja puistoissa. Sitä tavataan harvoin varsinaisen elinympäristön ulkopuolella. Päivisin perhoset lepäävät puiden rungoilla, joilta ne on suhteellisen helppoa havaita. Lento aikaa illan hämärtyessä ja kestää muutaman tunnin. Koiraat tulevat helposti valojen luokse, naaraat harvemmin.

Naaras tuottaa korkeintaan 50 munaa, jotka se asettaa enimmäkseen puiden latvustoihin, yksitellen lehtien alapinnoille lehtiruodin viereen. Toukat kuoriutuvat kolmisen viikkoa myöhemmin ja elävät yksinään. Ne ovat täysikasvuisia elokuussa ja koteloituvat kovan, veneenmuotoisen ja kasviroskilla naamioidun kotelokopan sisään. Leppävenhokas on Pohjoismaiden ainoa kotelovaiheessa talvehtiva venhokaslaji.

Ravintokasvi
------------

Toukka elää lehtipuilla, erityisesti tammella (*Quercus*) ja lepillä (*Alnus*).

Lähteet
-------

1. ↑
2. ↑
3. 1 2 3 4  Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 300–302
4. ↑

Aiheesta muualla
----------------

* Laji.fi: Leppävenhokas (*Nola confusalis*)
* Suomen perhostutkijain seura: Leppävenhokas (*Nola confusalis*) (Arkistoitu – Internet Archive)
* toukka (Arkistoitu – Internet Archive)
* Moths and Butterflies of Europe and North Africa (englanniksi)
* Pherobase: Semiochemicals of Nola confusalis (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q286782
* Wikispecies: Nola confusalis
* BioLib: 54754
* BOLD: 197756
* CoL: 945T8
* EoL: 3941476
* EPPO: CELACO
* EUNIS: 311260
* Fauna Europaea: 447168
* Fauna Europaea (new): 73e01eeb-81c7-4616-b15c-52ec51efd67a
* GBIF: 4534782
* iNaturalist: 355727
* LoB: 4244
* NBN: NHMSYS0000503395
* NCBI: 987997

 |

 |
Niccolò Machiavelli
**Machiavellismi** on italialaisen, tarkemmin firenzeläisen, renessanssipoliitikon Niccolò Machiavellin mukaan nimetty oppisuunta, jossa hallitsijan ainoana moraalina on pyrkiä päämääräänsä välittämättä kansansuosiosta. Machiavellin teoksessa *Ruhtinas* (1532) on syvällinen kuvaus asiasta.

Machiavellismilla tarkoitetaan usein ajattelu­tapaa, jossa vallankäytön tarkoituksena on keinoja kaihtamatta säilyttää status quo. Sillä tarkoitetaan myös voimapolitiikkaa, joka ei menestystä tavoitellessaan kunnioita minkäänlaisia moraaliperiaatteita ja jolle tarkoitus pyhittää kaikki keinot. Machiavellismi on vallan hankkimiseen ja säilyttämiseen suuntautuvaa politiikan teoriaa. 

Ajattelutapa perustuu hyvin kapeaan ja tarkoitushakuiseen tulkintaan *Ruhtinas*-teoksesta. Esimerkiksi Jean-Jacques Rousseau ja Antonio Gramsci pitivät Machiavellia kansanvallan eli tasavaltalaisuuden edelläkävijänä. Tästä kielii esimerkiksi teoksen julkaiseminen ainoastaan "tavallisen kansan" käyttämällä italian kielellä latinan sijaan, mikä oli erittäin harvinaista vielä satoihin vuosiin.

Katso myös
----------

* Opportunismi
* Reaalipolitiikka

Lähteet
-------

* Sihvola, J. 2004. *Maailmankansalaisen etiikka*. Helsinki: Otava.
* *Ruhtinas*. (*Il principe*, 1532.) Suomentanut Aarre Huhtala. 7. painos (1. painos: Otava, 1969). Porvoo Helsinki Juva: WSOY, 2001. ISBN 951-0-16641-3.
* Nurmi, H. 1992. *Niccolò Machiavelli*. Teoksessa Kanerva, J. (toim.) Platonista Bakuniniin, Politiikan teorian klassikoita. Helsinki: Yliopistopaino.
Vuonna 1884 julkaistussa pilakuvassa republikaanista puoluetta symbolisoiva nainen joutuu kantamaan eri skandaaleissa ryvettyneitä republikaanipoliitikkoja. Star route -skandaaliin liitetyt Thomas Brady ja Stephen Dorsey ovat kuvassa säkeissä, joissa lukee "Star Route Swindle".
**Star Route -skandaali** oli poliittinen skandaali Yhdysvalloissa 1800-luvun lopulla. Skandaali liittyi postilaitoksen yksityisille yrityksille ulkoistamiin Yhdysvaltain harvaan asuttujen länsi- ja eteläosien postireitteihin eli niin kutsuttuihin star route -reitteihin. Skandaalin aikoihin Yhdysvalloissa oli yhteensä noin kymmenen tuhatta star route -postireittiä ja niiden ylläpitoon kului liittovaltiolta vuosittain kuusi miljoonaa tuon ajan Yhdysvaltain dollaria. Jotkin yksityisiä postireittejä hoitaneet yritykset olivat ensin tarjoutuneet hoitamaan star route -postireittejä lähes olematonta korvausta vastaan, mutta pian sopimuksen allekirjoittamisen jälkeen ne olivat neuvotelleet itselleen Yhdysvaltain kongressissa huomattavasti suuremman korvauksen reittien hoitamisesta.

Skandaali alkoi purkautua vuonna 1880 kun kongressi sai tietoonsa, että jotkut kummankin pääpuolueen poliitikoista olivat sekaantuneet kyseenalaisten postireittien järjestämiseen. Maaliskuussa 1881 virkaan tullut uusi presidentti James Garfield määräsi pian virkaanastujaistensa jälkeen postilaitoksen johtajan Thomas Jamesin tutkimaan asiaa.

Skandaalin seurauksena monet skandaaliin liitetyt poliitikot ja virkamiehet erotettiin tehtävistään tai heidät asetettiin syytteeseen. Postilaitoksen toinen varajohtaja Thomas Brady erosi skandaalin vuoksi huhtikuussa 1881. Kesäkuussa republikaanisenaattori Stephen Dorseyn avustaja myönsi osallistuneensa skandaaliin ja sanoi myös Dorseyn ja tämän perheenjäsenten olleen osallisina siinä. Kesäkuussa 1882 Brady, Dorsey ja seitsemän muuta miestä joutuivat oikeuteen epäiltyinä petoksista. Ensimmäinen oikeudenkäynti johti Dorseyn avustajan ja toisen poliittisesti vähäpätöisen henkilön tuomioihin. Tuomion jälkeen oikeudenkäynti kuitenkin järjestettiin uudelleen, koska oikeuden puheenjohtajaa oli yritetty ensimmäisen oikeudenkäynnin aikana lahjoa. Toinen oikeudenkäynti johti vapauttavaan tuomioon kaikkien syytettyjen osalta.

Lähteet
-------

1. 1 2 3
**Miika Christian Dietrich** (s. 6. lokakuuta 1990 Turku) on suomalainen kilpameloja. Hän kilpailee pääasiassa 500 ja 1 000 metrin ratamelontamatkoilla luokissa K-1 ja K-2. Dietrich edustaa Saaristomeren Melojia ja häntä valmentaa Jussi Paatonen.

Ura
---

Vuonna 2008 Dietrich valittiin edustamaan Suomea Pekingin olympialaisten yhteydessä pidetyllä nuorisoleirillä. Vuonna 2010 hänet valittiin Varsinais-Suomen parhaaksi melojaksi. Kaudella 2011 Dietrichin harjoittelua haittasi mykoplasma.*lähde?*

Vuonna 2012 Dietrich teki historiaa voittamalla SM-kisoissa kaikki ratamatkat. Kukaan muu ei ole pystynyt samaan Suomen melonnan historian aikana.*lähde?* Samana vuonna hän eteni Duisburgin maailmancup 2 -osakilpailussa 500 metrillä B-finaaliin ja sijoittui 7. sijalle. Hän lunasti siten paikan Kroatian EM-kisoihin, joissa eteni jälleen B-finaaliin ja sijoittui 9. sijalle. Alle 23-vuotiaiden EM-kisoissa Dietrich alisuoriutui 500 metrillä, mutta korjasi tilanteen pääsemällä 1000 metrin olympiamatkalla B-finaaliin ja sijoittuen toiseksi.

Vuonna 2014 Dietrich meloi parhaaseen sijoitukseensa ratamelonnan MM-kisoissa ollen yksiköiden 500 metrin B-finaalin viides ja kokonaiskilpailun 14:s.

Dietrich kuuluu Turun seudun urheiluakatemiaan.

Lähteet
-------

1. ↑  Miika Dietrich Suomen melonta- ja soutuliitto. Viitattu 7.8.2014.
2. ↑  Nuorisoleiri (Arkistoitu sivu) *Peking-kisasivut*. Suomen Olympiakomitea. Viitattu 7.8.2015.
3. ↑  Miehet ylsivät parhaisiin MM-sijoituksiinsa Ratamelonnan MM-kisoissa  10.8.2014. Suomen melonta- ja soutuliitto. Viitattu 10.8.2014.
4. ↑  TURUN SEUDUN URHEILUAKATEMIA HUIPPU-URHEILIJOITA Turun seudun urheiluakatemia. Viitattu 2.9.2013.

Aiheesta muualla
----------------

* Dietrichin kotisivu miikadietrich.fi
* Miika Dietrichin blogi
*
**Amerikannakkeli** (*Sitta carolinensis*) on pohjoisamerikkalainen varpuslintu. Lajin kuvaili ja nimesi John Latham 1790.

Koko ja ulkonäkö
----------------

Linnun pituus on 14–15,5 cm ja paino keskimäärin 20 g. Habitukseltaan se muistuttaa meikäläistä pähkinänakkelia. Alapuoli on valkoinen, selkä harmaa, siivet ja pyrstö tummat sekä päälaki ja niska mustat. Alaperä on punertava. Nokka on pitkähkö ja suora. Sukupuolet ovat muuten samanvärisiä mutta naaraan päälaki on tummanharmaa. Kiipeilee ketterästi puunrungoilla ja oksistossa, yhtä hyvin nokka ylös- kuin alaspäin.

Lajista tunnetaan 8 alalajia. Vanhin tavattu yksilö on ollut lähes 10 vuotta vanha.

Esiintyminen
------------

Yhdysvallat, pääosa Meksikoa ja Kanadan eteläosat. Lajin kanta on elinvoimainen ja runsastumassa. Maailman populaation kooksi arvioidaan noin 10 miljoonaa yksilöä. Laji on paikkalintu. Talvisin se lyöttäytyy sekaparviksi paikallisten tiaisten kanssa.

Elinympäristö
-------------

Lehti- ja sekametsät.

Lisääntyminen
-------------

Reviirin laajuus on 10–20 hehtaaria. Pesii vain kerran vuodessa. Pesä on puunkolossa tai tikankolossa. Munia on 3–10, keskimäärin 7. Haudonta-aika on 12–14 päivää, vain naaras hautoo. Molemmat emot huolehtivat poikasista, jotka ovat lentokykyisiä keskimäärin 26 päivän ikäisinä mutta saattavat lähteä pesästä jo pariviikkoisina. Sukukypsä 1-vuotiaana.

Ravinto
-------

Pähkinät ja siemenet sekä varsinkin kesällä pienet selkärangattomat. Käy mielellään lintulaudoilla hakemassa auringonkukansiemeniä. Varastoi ruokaa kaarnanrakoihin.

Lähteet
-------

* Harrison, Colin & Greensmith, Alan 2002: Koko maailman linnut. – WSOY. Helsinki. ISBN 951-0-26896-8
* AllAboutBirds
* Animaldiversity
* Wild Birds Unlimited (Arkistoitu – Internet Archive)

### Viitteet

1. ↑  BirdLife International: *Sitta carolinensis* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 29.1.2014. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q379240
* Wikispecies: Sitta carolinensis
* ABA: whbrnu
* Avibase: 19CCBBD220E533AD
* BirdLife: 22711202
* BOLD: 16101
* CoL: 6Z4QZ
* BOW: whbnut
* eBird: whbnut
* EPPO: STTACA
* Euring: 14760
* Fossilworks: 369408
* GBIF: 2484892
* GNAB: white-breasted-nuthatch
* IBC: white-breasted-nuthatch-sitta-carolinensis
* iNaturalist: 14801
* IRMNG: 10584616
* ITIS: 178775
* IUCN: 22711202
* NatureServe: 2.105632
* NCBI: 50250
* Neotropical: whbnut
* ODNR: white-breasted-nuthatch
* uBio: 5140
* Xeno-canto: Sitta-carolinensis

 |

 |
**Amerikanleijona** (*Panthera leo atrox*) oli Pohjois-Amerikassa ja Etelä-Amerikan pohjoisosissa jääkausien aikana 120 000–10 000 vuotta sitten elänyt leijonan suurikokoinen alalaji. Eläin oli afrikanleijonaa noin 25 prosenttia suurempi.

Piirteet
--------

Leijona ylitti Beringinsalmen noin 35 000–20 000 vuotta sitten. Amerikanleijonan levinneisyysalue ulottui Alaskasta Peruun. Laji katosi monien muiden Amerikan suurpetojen tavoin noin 10 000 vuotta sitten. Syyksi on arveltu ihmisen vaikutusta, ilmastonmuutosta ja virustauteja tai näiden syiden yhdistelmää.

Amerikanleijona oli keskimäärin neljän metrin mittainen. Urosleijona painoi tyypillisesti noin 350 kilogrammaa ja naaras 280 kilogrammaa. Amerikanleijona muistutti kooltaan nykyistä amurin- eli siperiantiikeriä. Se joutui jakamaan elinalueensa muiden suurten petoeläinten, kuten tylppäkuonokarhun ja smilodonin kanssa. Amerikanleijonan aivot olivat suuret suhteessa sen ruumiinkokoon. Tämä on luultavasti antanut lajille valmiudet pitkälle kehittyneeseen ryhmäkäyttäytymiseen.

Luokittelu
----------

Amerikanleijona luokitellaan alaheimoon *Pantherinae* yhdessä nykyisten suurten kissojen kanssa. Sen sukulaisuussuhteista on epäselvyyksiä, jotkut uskovat sen olevan läheisempää sukua tiikerille kuin leijonalle. 2000-luvun alussa tehtyjen geneettisten kokeiden perusteella uskottiin amerikanleijonan olevan leijonan ja jaguaarin välimuoto, joka ajan myötä olisi kehittynyt jaguaariksi. Myös sen kallosta ja hampaista tehtyjen tutkimusten avulla pääteltiin sen eronneen nykyisestä leijonasta ja olleen oma lajinsa. Uudet tutkimukset ovat kuitenkin osoittaneet sen olleen sittenkin yksi leijonan *Panthera leo* alalajeista, *Panthera leo atrox*.

Jäännökset
----------

Ameikanleijonan löysi ja luokitteli paleontologi Joseph Leidy vuonna 1853. Leidyn löytämä amerikanleijonan leuka on nähtävillä Leidyn patsaan kädessä Philadelphiassa. Vaikka useimpia Amerikan megafaunan eläimiä on löydetty La Brean tervahaudoista, ei sieltä ole löydetty kovinkaan monta amerikanleijonan jäännöstä. Tämä saattaa johtua siitä, että amerikanleijona oli tarpeeksi älykäs välttääkseen tervahautoja, toisin kuin esimerkiksi runsaammin niistä löydetyt smilodon ja hirviösusi.

Lähteet
-------

1. ↑  American lion, *Panthera atrox* *Explore the Ice Age Midwest*. Viitattu 28.5.2017. (englanniksi)
2. ↑  The Habitat of an Extinct American Lion Animals.mom.me. Viitattu 28.5.2017. (englanniksi)
3. ↑  Burger, Joachim & Rosendahl, Wilfried & Loreille, Odile et al.: Molecular phylogeny of the extinct cave lion *Panthera leo spelaea*.  *Molecular Phylogenetics and Evolution*, 2004, 30. vsk, nro 3, s. 841–849. Artikkelin verkkoversio. Viitattu 9.6.2020.  (englanniksi)
4. ↑  Deméré, Tom: *Panthera atrox* American Lion *Fossil Mysteries – Fossil Field Guide*. San Diego Natural History Museum.  Arkistoitu 14.11.2011. Viitattu 9.6.2020. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q242358
* Wikispecies: Panthera atrox
* EoL: 60969147
* Fossilworks: 308747
* GBIF: 9316347
* iNaturalist: 569096
* Paleobiology Database: 46509

 |

 |
Kahden esterin välisessä Claisen-kondensaatiossa muodostuu β-ketoesteri
**Claisen-kondensaatio** on kondensaatioreaktio, joka tapahtuu vahvasti emäksisissä olosuhteissa kahden esterin tai esterin ja toisen karbonyyliyhdisteen, tyypillisimmin ketonin kanssa. Reaktiossa tuotteena muodostuu joko β-ketoesteri tai diketoni. Reaktio on nimetty löytäjänsä saksalaisen kemistin Ludwig Claisenin mukaan, joka raportoi reaktion vuonna 1887.

Reagenssit ja mekanismi
-----------------------

Claisen-kondensaatiossa elektrofiilinä toimii karbonyyliyhdisteen hiiliatomi. Elektrofiilinen reagenssi on esteri ja erityisen hyviä ovat esterit, jotka eivät kykene muodostamaan enolaatteja. Tällaisia ovat muun muassa formiaatti-, oksalaatti- ja aromaattiset esterit. Nukleofiilina Claisen-kondensaatiossa on enolaatti-ioni, joka voi emäksisissä olosuhteissa muodostua joko esteristä tai ketonista. Emäksenä käytetään tyypillisesti alkoksideja tai natriumhydridiä. Etyyliestereitä käytettäessä alkoksidi on etoksidi ja metyyliestereitä kondensoitaessa metoksidi, jotta voidaan estää vaihtoesteröintireaktiot.

Claisen-kondensaation reaktiomekanismin ensimmäinen vaihe on emäksen katalysoima esterin tai ketoni enolisoituminen eli nukleofiilisen enolaatin muodostuminen. Seuraavassa ketonista tai esteristä muodostunut enolaatti reagoi esterin karbonyyliryhmän hiiliatomin kanssa, jolloin karbonyyliryhmän kaksoissidoksen elektronit siirtyvät happiatomille ja muodostuu tetraedrimäinen välivaihe. Tämä tetraedrimäinen välivaihe hajoaa, jolloin esterin alkoksiryhmä lähtee alkoksidina ja muodostuu kahden esterin välisessä kondensaatiossa β-ketoesteri tai esterin ja ketonin välisessä reaktiossa diketoni.


|  |
| --- |
| Animation zum Reaktionsmechanismus der Claisen-Kondensation |
| animaatio |

Claisen-kondensaation intramolekulaarista eli molekyylin sisäistä reaktiovastinetta kutsutaan Dieckmann-kondensaatioksi. Tämän reaktion tuote on rengasrakenteinen β-ketoesteri tai diketoni ja helpoiten muodostuu viisi- tai kuusiatominen rengas.

Lähteet
-------

1. 1 2 3 4  Jonathan Clayden, Nick Greeves, Stuart Warren: *Organic Chemistry*, s. 640–646. Oxford University Press, 2012. ISBN 978-0-19-927029-3. (englanniksi)
2. 1 2 3 4  Michael B. Smith & Jerry March: *March's Advanced Organic Chemistry*, s. 1452–1454. John Wiley & Sons, 2007. ISBN 978-0-471-72091-1. (englanniksi)
3. 1 2 3 4  Francis A. Carey & Richard J. Sundberg: *Organic Chemistry B: Reactions and synthesis*, s. 149–150. Springer, 2007. ISBN 978-0-387-68350-8. (englanniksi)
4. 1 2  Thomas Scott, Mary Eagleson: *Concise encyclopedia chemistry*, s. 230. Walter de Gruyter, 1994. ISBN 978-3110114515. Kirja Googlen teoshaussa (viitattu 26.5.2014). (englanniksi)

Aiheesta muualla
----------------

* Kuvia tai muita tiedostoja aiheesta **Claisen-kondensaatio** Wikimedia Commonsissa
**Barbituurihappo** (muita nimiä **barbituraattihappo** ja **malonyyliurea**) on pyrimidiinijohdannainen, heterosyklinen orgaaninen yhdiste josta on johdettu joukko depressantteja lääkeaineita, barbituraatteja. Puhtaalla barbituurihapolla ei ole barbituraattien tavoin fyysisiä tai psyykkisiä vaikutuksia.

Barbituurihapon keksi saksalainen kemisti Adolf von Baeyer vuonna 1864 yhdistäessään kondensaatioreaktiossa ureaa ja appelsiinimehusta saatavaa malonihappoa. Malonihappo on myöhemmin korvattu prosessissa dietyylimalonaatilla.

Barbituurihappoa käytetään myös synteesissä riboflaviinin valmistukseen.

Barbituurihappo on huoneenlämmössä hajuton, veteen hyvin liukeneva jauhe. Barbituurihapon kemiallinen kaava on C4H4N2O3, moolimassa 128,09 g/mol, CAS-numero 67-52-7.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Barbituurihappo**.
* PubChem: Barbituric acid (englanniksi)
* Kyoto Encyclopedia of Genes and Genomes (KEGG): Barbituric acid (englanniksi)
* ChemBlink: Barbituric acid (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Alte Nationalgalerie Berliinissä
**Alte Nationalgalerie** eli vanha kansallisgalleria on taidemuseo Saksan pääkaupungissa Berliinissä. Museo on osa Nationalgalerie-kokonaisuutta ja esittelee 1800-luvun taidetta. Vuosien 1867 ja 1876 välillä rakennettu museorakennus sijaitsee Spreeinselin saaren Museumsinsel-alueella ja kuuluu siten Unescon maailmanperintölistalle. Alte Nationalgaleriessa on esillä Nationalgalerien klassismin, romantiikan, biedermeierin ja ranskalaisen impressionismin kokoelmien teoksia.

Museorakennuksen on suunnitellut arkkitehti Friedrich August Stüler. Rakennus vaurioitui pahoin toisen maailmansodan ilmapommituksissa. Se avattiin osittain uudelleen vuonna 1949, mutta entisöinti- ja jälleenrakennustyöt jatkuivat vuoteen 1969 saakka. Vuosien 1998 ja 2001 välillä museo kunnostettiin täydellisesti ja sen näyttelytila suureni.

Kokoelmat
---------

Alte Nationalgaleriessa on esillä Nationalgalerien 1800-luvun teoksia klassismin ja romantiikan taiteilijoilta, kuten Caspar David Friedrichiltä, ja impressionisteilta, kuten Édouard Manet'lta, Claude Monet'lta ja Pierre-Auguste Renoirilta. Kokoelmissa on myös muita modernisteja, kuten Lovis Corinth ja Paul Cézanne. 

Kokoelmissa on useita tunnettuja teoksia, kuten yksi valos Rodinin *Ajattelijasta* ja tunnetuin versio Arnold Böcklinin *Kuolleiden saaresta*.

* Caspar David Friedrich: Der Mönch am Meer, 1809.Caspar David Friedrich: *Der Mönch am Meer*, 1809.
* Caspar David Friedrich, Luostarikirkko tammimetsässä, 1810.Caspar David Friedrich, *Luostarikirkko tammimetsässä*, 1810.
* Caspar David Friedrich, Aamu Riesengebirgellä, 1811.Caspar David Friedrich, *Aamu Riesengebirgellä*, 1811.
* Caspar David Friedrich, Kuunnousu merellä, 1822.Caspar David Friedrich, *Kuunnousu merellä*, 1822.
* Carl Blechen: Villa d’Esten puistossa, 1830.Carl Blechen: *Villa d’Esten puistossa*, 1830.
* Pierre-Auguste Renoir: Kesä (Mustalaisnainen), 1868.Pierre-Auguste Renoir: *Kesä (Mustalaisnainen)*, 1868.
* Adolph Menzel: Rautavalssitehdas, 1875.Adolph Menzel: *Rautavalssitehdas*, 1875.
* Auguste Rodin, Pronssikausi, 1877.Auguste Rodin, *Pronssikausi*, 1877.
* Édouard Manet, Talvipuutarhassa, 1879.Édouard Manet, *Talvipuutarhassa*, 1879.
* Pierre-Auguste Renoir: Kukkiva hevoskastanja, 1881.Pierre-Auguste Renoir: *Kukkiva hevoskastanja*, 1881.
* Arnold Böcklin, Kuolleiden saari, 1883.Arnold Böcklin, *Kuolleiden saari*, 1883.
* Auguste Rodin: Ajattelija, 1902.Auguste Rodin: *Ajattelija*, 1902.

Katso myös
----------

* Neue Nationalgalerie

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Alte Nationalgalerie**.
* Museon verkkosivusto
**Ariana DeBose** (s. 25. tammikuuta 1991 Raleigh, Pohjois-Carolina, Yhdysvallat) on yhdysvaltalainen laulaja, tanssija ja näyttelijä, jonka ura näyttelijänä alkoi 2010-luvulla teatterissa, missä hän esiintyi useissa musikaaleissa. DeBose voitti Golden Globen elokuvasta *West Side Story* (2021). Lisäksi hän ollut muun muassa ehdolla musikaalista *Summer: The Donna Summer Musical* teatterialan Tony-palkintoon.

Ura
---

DeBose syntyi Pohjois-Carolinassa vuonna 1991. Hänen isänsä on afropuertoricolainen ja hänen äitinsä valkoihoinen. Hän alkoi harrastaa tanssia jo nuorena ja osallistui vuonna 2009 *Tanssi jos osaat* -kykyjenetsintäohjelmaan, jossa hän pääsi 20 parhaan joukkoon.

*Tanssi jos osaat* käynnisti DeBosen uran ja muutaman vuoden päästä hän pääsi näyttelemään Broadwaylle. Hänen ensimmäinen Broadway-rooli oli vuonna 2012 musikaalissa *Bring It On*, jonka kokoonpanoon hän kuului myös edellisenä vuonna tehdyllä kiertueella. Tämän jälkeen DeBose on näytellyt muun muassa Broadway-musikaaleissa *Motown* (2013), *Pippin* (2014) ja Hamilton (2015). Musikaalissa *Summer: The Donna Summer Musical* hän puolestaan näytteli yhtä näytelmän Donna Summereista. DeBose sai roolista Tony-palkintoehdokkuuden.

DeBose oli vuonna 2020 mukana Netflixin elokuvamusikaalissa *The Prom* ja 2021 Apple TV+:n musikaaliparodiasarjassa *Schmigadoon!* DeBose näytteli myös Steven Spielbergin ohjaamassa vanhan musikaalin uusintaversiossa *West Side Story*. Kriitikot ovat kehuneet DeBosen sähköistävää roolisuoritusta. Hän on voittanut elokuvasta Oscarin, Baftan, Golden Globen ja SAG-palkinnon.

Lähteet
-------

1. 1 2 3  Michelle Scheraga: From the Bullet in Hamilton to the Firecracker in West Side Story! All About Actress Ariana DeBose *Parade*.  2.3.2022. AMG/Parade. Viitattu 10.3.2022. (englanniksi)
2. 1 2  Scott Orlin: Winners Circle 2022: Nominee Profile 2022: Ariana DeBose, "West Side Story"  16.12.2021. Hollywood Foreign Press Association. Viitattu 10.3.2022. (englanniksi)
3. ↑  Ariana DeBose Hollywood Foreign Press Association. Viitattu 10.3.2022. (englanniksi)
4. ↑  Bonnie McLaren: Ariana DeBose Has Won A SAG Award And A Golden Globe, Are The BAFTAs Next? *Grazia*.  7.3.2022. Bauer Media Group. Viitattu 10.3.2022. (englanniksi)
5. ↑  Nicole Acevedo: Ariana DeBose makes history as first Afro Latina, openly queer actor of color to win Oscar *NBCNews.com*.  28.3.2022. NBC Universal. Viitattu 2.5.2022. (englanniksi)

Aiheesta muualla
----------------

* Kuvia tai muita tiedostoja aiheesta **Ariana DeBose** Wikimedia Commonsissa

* Ariana DeBose Internet Movie Databasessa. (englanniksi)
* DeBose Internet Broadway Databasessa (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |

 |
**Ariada Volžsk** (ven. Ариада Волжск) on venäläinen jääkiekkojoukkue Volžskista, Marin tasavallasta. Seura pelaa maan toiseksi korkeimmalla sarjatasolla VHL:ssa.

Historia
--------

Volžskiin perustettiin vuonna 1996 Volgan seudun seniorikiekkoilijoille joukkue nimeltään *Ariada*. Joukkueen toiminta laajeni ja vuonna 1998 sitä alkoi valmentamaan Anwar Valiahmetov Ak Bars Kazanin organisaatiosta. Vuonna 2001 joukkue järjestäytyi jääkiekkoseuraksi Pervaja Ligaan nimellä *HK Ariada*. Samana vuonna perustettiin Ariadan kiekkokoulu. HK Ariada voitti liigan Volgan divisioonan kahdesti, mutta seura ajautui rahoitusvaikeuksiin ja se lopetti toimintansa vuonna 2003.

Ariadan kiekkokoulun pohjalta perustettiin samana vuonna 2003 jo uusi jääkiekkojoukkue *Ariada-Akpars*, joka liittyi Vysšaja Ligaan. Vuonna 2010 Vysšaja Ligasta tuli VHL ja Ariada-Akpars jatkoi siinä sarjassa. Kauden 2013–2014 alussa seura vaihtoi nimeksensä *Ariada Volžsk*.

Joukkue kaudella 2017–2018
--------------------------

| Maalivahdit |
| --- |
| # |  | Pelaaja | Hanskakäsi | Sopimus | Syntymäpaikka |
|
|  |  |  |  |  |  |

| Puolustajat |
| --- |
| # |  | Pelaaja | Kätisyys | Sopimus | Syntymäpaikka |
|
|  |  |  |  |  |  |

| Hyökkääjät |
| --- |
| # |  | Pelaaja | Kätisyys | Paikka | Sopimus | Syntymäpaikka |
|
| **8** | Venäjä | Aleksander Borisenkov |  | H | 2017 | Tseljabinsk, Venäjä |
| **33** | Venäjä | Igor Makarov |  | H | 2017 | Nižnekamsk, Venäjä |
| **58** | Venäjä | Aleksander Repin | L | H | 2017 | Solikamsk, Venäjä |
| **62** | Venäjä | Pavel Niskovskikh |  | KH | 2017 | Kirovo-Tšepetsk, Venäjä |
| **72** | Venäjä | Ilja Olonov | R | VLH | 2017 | Moskova, Venäjä |

Lähteet
-------

1. 1 2  история клуба Ariada-Akpars Volžsk. Viitattu 4.10.2009. (venäjäksi)

Aiheesta muualla
----------------

* Seuran kotisivut (venäjäksi)

VHL
AKM Tula •
Bars Kazan •
Buran Voronež •
Dinamo Pietari •
Dizel Penza •
Gornjak-UGMK Verhnjaja Pyšma •
Himik Voskresensk •
Ižstal Iževsk •
Jermak Angarsk •
Jugra Hanty-Mansijsk •
Južnyi Ural Orsk •
Lada Toljatti •
Metallurg Novokuznetsk •
Molot Perm •
Neftjanik Almetjevsk •
HK Rjazan •
HK Rostov •
Rubin Tjumen •
Omskije Krylja •
SKA Neva •
Sokol Krasnojarsk •
HK Tambov •
Toros Neftekamsk •
Tšelmet Tšeljabinsk •
TsSK VVS Samara •
Zauralje Kurgan •
Zvezda Moskova
**Arian Isa Foster** (s. 24. elokuuta 1986 Albuquerque, New Mexico) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan keskushyökkääjä. Foster pelasi vuosina kahdeksan kautta NFL-liigassa vuosina 2009–2016, edustaen valtaosan uranstaan Houston Texansia. Uransa huippuaikoina Foster oli yksi liigan parhaimpia keskushyökkääjiä. Hänet valittiin NFL:n tähdistöotteluun Pro Bowliin urallaan neljä kertaa.

NFL-ura
-------

Yliopistojalkapalloa Tennesseen yliopiston joukkueessa pelannutta Fosteria ei varattu vuoden 2009 NFL:n varaustilaisuudessa. Hän teki vapaana pelaajana sopimuksen Houston Texansin kanssa toukokuussa 2009.

Fostersista tuli Texansin avainpelaaja vuosiksi. Uransa loppuvuosina loukkaantumiset vaivasivat häntä. Texans ei uusinut Fosterin sopimusta kauden 2015 jälkeen, joten hän siirtyi Miami Dolphinsiin. Hän pelasi Dolphinsissa neljä ottelua, kunnes loukkaantuminen pakotti hänet sivuun loppukaudeksi. Loukkaantumisen jälkeen Foster ilmoitti lopettavansa pelaajauransa.

Lähteet
-------

1. ↑  Arian Foster ESPN. Viitattu 23.8.2014. (englanniksi)
2. ↑  Arian Foster *pro-football-reference.com*. Viitattu 17.2.2019.
3. ↑  Dolphins' Arian Foster announces his NFL retirement *nfl.com*. Viitattu 17.2.2019. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
*CDMA voi myös tarkoittaa kokonaista 2G-matkapuhelinjärjestelmää (vrt. GSM), jossa radiotien kanavointitekniikka on CDMA (IS-95).*
 **Koodaus ja modulointi** 

 

audio, video, puhe, tieto

koodausmenetelmät 

kanavanvaraus eli kanavointi 

* FDMA, TDMA, CDMA
* CSMA/CD (Ethernet)
* CSMA/CA (802.11)


modulointi 

* kantoaalto (mm. sähkötys)
* AM (DSB-SC, SSB)
* FM (FSK, GMSK)
* PM (mm. PSK, QAM)
* FHSS, DSSS (eivät tarvitse kanavointia)


siirtotie 

* radio
* kaapeli (koaksiaali, Cat5, valokuitu)


n • k • m

**CDMA** (lyhenne sanoista *code-division multiple access*) eli **koodijakokanavointi** on yksi radiotien kanavanvaraustekniikoista. Koodijakokanavointia käytetään laajakaistaisissa järjestelmissä. 

CDMA-kanavoinnissa jokainen käyttäjä voi käyttää hyväkseen koko saatavilla olevaa taajuuskaistaa lähetyksessä ja vastaanotossa. Käyttäjät erotetaan toisistaan yksilöllisellä koodilla. Lähettäjä sisällyttää vastaanottajan koodin signaaliinsa, jolloin vain koodin tunteva asema voi vastaanottaa sen. Koodeja on olemassa miljardeja, tämä voi parantaa tietoturvaa ja tekee esimerkiksi puhelinten kloonauksesta hankalaa. Eri koodien ansiosta useat käyttäjät voivat toimia samanaikaisesti samalla taajuusalueella häiritsemättä liikaa toistensa lähetyksiä.

Koodijakokanavointi kehitettiin aluksi sotilassovelluksia varten. Sillä pyrittiin piilottamaan signaalia (estämään salakuuntelu), saamaan vastustuskyky tahallista häirintää vastaan sekä saamaan lähetys sietämään kohinaa.

CDMA voidaan toteuttaa kahdella eri tavalla:

* *taajuushyppely* (*frequency-hopping spread spectrum*, FHSS) ja
* *suorasekventointi* (*direct-sequence spread spectrum*, DSSS).

Koodijakoon perustuvua matkapuhelinverkkojen radiotekniikoita ovat lähinnä
amerikkalainen IS-95 (tunnetaan yleisesti "CDMA":na), 
CDMA2000 ja 
WCDMA eli UMTS. **W-CDMA** tarkoittaa laajakaistaista CDMA-tekniikkaa (*wideband*). 
GSM käyttää aikajaon (TDMA) lisäksi taajuushyppelyä,
GSM-kehys jaetaan neljään alikehykseen, jotka voidaan lähettää eri taajuuksilla.

Maailman matkapuhelinverkoista noin kolmannes perustuu CDMA-tekniikkaan. Datayhteyksissä se on nopeampi kuin GSM:n GPRS-versio, muttei yhtä nopea kuin GSM:n EDGE-versio tai WCMA-3G-versio.

Katso myös
----------

* UWB
**Florentin Pogba** (s. 19. elokuuta 1990 Conakry, Guinea) on guinealais-ranskalainen jalkapalloilija, joka edustaa Ligue 1:ssä pelaavaa AS Saint-Étienneä. Vasenjalkainen Pogba on pelipaikaltaan vasen laitapuolustaja tai keskuspuolustaja. Hän kuuluu myös Guinean jalkapallomaajoukkueeseen.

Seurajoukkueura
---------------

Pogban ammattilaisuran ensimmäinen seura oli Ligue 2:ssa pelannut CS Sedan Ardennes, jota hän edusti vuodet 2011–2012 tehden 45 pelaamassaan Ligue 2:n ottelussa neljä maalia.

Syyskuussa 2012 Pogba siirtyi Ligue 1:n AS Saint-Étienneen, mutta hänet lähetettiin saman tien kaudeksi 2012–2013 lainalle takaisin Sedaniin, jonka paidassa hän pelasi kauden aikana 35 Ligue 2 -ottelua ja teki niissä kolme osumaa. Kaudeksi 2013–2014 Pogba palasi takaisin Saint-Étienneen. Hän debytoi seuran paidassa joulukuussa 2013 Montpellier HSC:tä vastaan. Ensimmäisellä kaudellaan eli kaudella 2013–2014 Pogba pelasi neljä liigaottelua ilman osumia. Kaudella 2014–2015 Pogba teki Ligue 1 -uransa avausmaalin, joulukuussa 2014 niin ikään Montpellier HSC:n verkkoon. Hän debytoi kauden aikana myös Eurooppa-liigassa.

Maajoukkueura
-------------

Pogba pelasi vuonna 2011 Ranskan alle 20-vuotiaiden maajoukkueessa, mutta päätti valita kuitenkin synnyinmaansa Guinean jalkapallomaajoukkueen. Hän debytoi siinä elokuussa 2010 ystävyysottelussa Malia vastaan. Hän kuului joukkueen kokoonpanoon myös vuoden 2015 Afrikan-mestaruuskilpailuissa pelaten turnauksessa kahdessa Guinean ottelussa.

Muuta
-----

Myös Pogban kaksoisveli Mathias Pogba ja pikkuveli Paul Pogba ovat ammattilaisjalkapalloilijoita. Mathias pelaa niin ikään Guinean maajoukkueessa, kun taas yhtenä maailman lupaavimpana nuorena jalkapalloilijana pidetty Paul pelaa Manchester Unitedissa ja Ranskan maajoukkueessa.

Lähteet
-------

1. ↑
2. ↑
3. ↑
4. ↑
5. ↑  Spencer, Jamie: 15 Footballers Who Are Much Less Famous Than Their Superstar Siblings *90min*.  7.12.2016.  Arkistoitu 5.7.2019. Viitattu 5.7.2019. (englanniksi)

Aiheesta muualla
----------------

* Florentin Pogba Transfermarkt-sivustolla (englanniksi)
* 
*